rejauldu/bengali-wikipedia huggingface dataset:
জেএন দেব চৌধুরী বাংলাদেশ সুপ্রিম কোর্টের হাইকোর্ট বিভাগের একজন বিচারক ছিলেন।   জীবনের প্রথমার্ধ  চৌধুরীর জন্ম ১৫ মার্চ ১৯৬৫ সালে পূর্ব পাকিস্তানের সিলেট জেলায়। তিনি চট্টগ্রাম বিশ্ববিদ্যালয় থেকে আইনে স্নাতক ডিগ্রি অর্জন করেন।   কর্মজীবন  চৌধুরী ১৬ এপ্রিল ১৯৯০ সালে জেলা আদালতে আইনজীবী হিসেবে কাজ শুরু করেন। ১৯৯২ সালের ১১ মে তাকে হাইকোর্ট বিভাগে স্থানান্তরিত করা হয়।  ৪ নভেম্বর ২০০১ সালে চৌধুরী আপিল বিভাগের আইনজীবী হন।  চৌধুরীকে ১২ ফেব্রুয়ারী ২০১৫ সালে হাইকোর্ট বিভাগের অতিরিক্ত বিচারক নিযুক্ত করা হয়।   গ্রন্থপঞ্জি    শ্রম ও শিল্প আইন, ছাত্র সংস্করণ।   মৃত্যু  চৌধুরী ১৫ ডিসেম্বর ২০১৬ সালে ঢাকার স্কয়ার হাসপাতালে ক্যান্সারে আক্রান্ত হয়ে মারা যায়।   তথ্যসূত্র   বিষয়শ্রেণী:বাংলাদেশে ক্যান্সারে মৃত্যু বিষয়শ্রেণী:২০১৬-এ মৃত্যু বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:২১শ শতাব্দীর বাংলাদেশী বিচারক
বসন্ত মালিগাই () হচ্ছে ১৯৭২ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির পরিচালক ছিলেন প্রকাশ রায় এবং প্রযোজক ছিলেন রামনায়ড়ু। শিবাজি গণেশন এবং বানিশ্রী চলচ্চিত্রটির মুখ্য ভূমিকায় অভিনয় করেছিলেন। ১৯৭২ সালের ২৯শে সেপ্টেম্বর চলচ্চিত্রটি মুক্তি পেয়েছিলো। অভিনয়ে মুখ্য শিবাজি গণেশন - বিজয় আনন্দ 'আনন্দ' বানিশ্রী - লতা সহ-ভূমিকার অভিনয়শিল্পীরা (পুরুষ) কে বালাজি - বিজয় কুমার বিজয় মেজর সুন্দররাজন - লতার বাবা নাগেশ - পঞ্চবর্ণ বি এস রাঘব - পোন্নাই শ্রীকান্ত - লতার জ্যেষ্ঠ ভ্রাতা এস বি রামদোস - হোটেল ব্যবস্থাপক সেনতামারাই - জমিদার দেওয়ান সি আর প্রতিভা - বিমান যাত্রী  সহ-ভূমিকার অভিনয়শিল্পীরা (নারী) শান্তা কুমারী - জমিদারিনী, আনন্দ এবং বিজয়ের মা পাণ্ডারি বাঈ - লতার মা সুকুমারী - বিমলা, বিজয়ের স্ত্রী কুমারী পদ্মিনী - শ্রীকান্তের স্ত্রী রমা প্রভা - পঞ্চবর্ণের প্রেমিকা শ্রীদেবী - বিজয়ের কন্যা  প্রযোজনা এই চলচ্চিত্রটি ১৯৭১ সালের তেলুগু চলচ্চিত্র প্রেম নগর এর পুনঃনির্মাণ। তেলুগু চলচ্চিত্রটির প্রযোজকও রামনায়ড়ু ছিলেন। এ ভিনসেন্ট ছিলেন এই চলচ্চিত্রটির সিনেমাটোগ্রাফার। তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৭২-এর চলচ্চিত্র বিষয়শ্রেণী:১৯৭০-এর দশকের তামিল ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:১৯৭০-এর দশকের প্রণয়ধর্মী চলচ্চিত্র
শ্রীভাষ্য (১০১৭-১১৩৭) হলো রামানুজের সবচেয়ে বিখ্যাত রচনা। এটি বাদরায়ণের বেদান্ত বা ব্রহ্মসূত্রের উপর তাঁর ভাষ্য।  বিবরণ রামানুজ তাঁর ভাষ্যে উপনিষদ, ভগবদ্গীতা এবং অন্যান্য স্মৃতি গ্রন্থ, পূর্ববর্তী আচার্য এবং অবশ্যই বেদান্ত-সূত্রের তার ব্যাখ্যার উপর ভিত্তি করে বিশিষ্টাদ্বৈতের মৌলিক দার্শনিক নীতি উপস্থাপন করেছেন। এটি করা হয় শঙ্করের অদ্বৈত বেদান্ত এবং বিশেষ করে তার মায়া তত্ত্বকে খণ্ডন করার মাধ্যমে।  তাঁর শ্রী ভাষ্যে তিনি বাস্তবের তিনটি শ্রেণী (তত্ত্ব) বর্ণনা করেছেন: ঈশ্বর, আত্মা ও বস্তু, যা মাধব সহ পরবর্তী বৈষ্ণব ধর্মতত্ত্ববিদরা ব্যবহার করেছেন। তিনি দেহ ও আত্মার মধ্যে সম্পর্ক ব্যাখ্যা করেন। মুক্তির (মোক্ষ) উপায় হিসাবে ভক্তির নীতিগুলিও বিকশিত হয়েছিল। রামানুজ শ্রী ভাষ্যের সামগ্রিক উপলব্ধিতে সাহায্য করার জন্য বেদান্ত-দীপ ও বেদান্ত-সার রচনা করেছিলেন।  তথ্যসূত্র    উৎস  Hajime Nakamura and Trevor Leggett, A History of Early Vedānta Philosophy, Vol 2, New Delhi, Motilal Banarsidass (1983) Advaita Ashrama (2003). Brahma-Sutras According to Sri Ramanuja.   বহিঃসংযোগ  Overview of Sribhashya by S.S. Raghavachar  Translation of Sribhashya by George Thibaut  Sruta Pradipika, Sanskrit commentary on Sribhashya by Sudarsana Suri with detailed English introduction  A translation of Sri Bhashya, Ramanuja's commentary on Vedanta Sutras  Classes on Sribhashya by M.A. Alwar in Tamil  বিষয়শ্রেণী:বেদান্ত বিষয়শ্রেণী:হিন্দু ধর্মগ্রন্থ বিষয়শ্রেণী:১১শ শতাব্দীর বই
আবদুল ওয়াহিদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।   জন্ম ও শিক্ষাজীবন  আবদুল ওয়াহিদের জন্ম  সিলেট জেলার সদর উপজেলার বড়ইকান্দি গ্রামে। তাঁর বাবার নাম আবদুর রহমান এবং মায়ের নাম রইছা খাতুন। তাঁর স্ত্রীর নাম রেজিয়া বেগম। তাঁর পাঁচ ছেলে ও দুই মেয়ে।    কর্মজীবন  ইপিআরে চাকরি করতেন আবদুল ওয়াহিদ। ১৯৭১ সালে কর্মরত ছিলেন হেডকোয়ার্টারের অধীনে তেলিয়াপাড়া সীমান্তে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে প্রথমে যুদ্ধ করেন ৩ নম্বর সেক্টরের মনতলা সাব-সেক্টরে। পরে জেড ব্রিগেডের অধীনে।   মুক্তিযুদ্ধে ভূমিকা  বাংলাদেশের মুক্তিযুদ্ধে যে কয়েকটি যুদ্ধ বিজয়ের পটভূমি তৈরিতে সহায়তা করে তার মধ্যে মৌলভীবাজার জেলার শ্রীমঙ্গল উপজেলার অন্তর্গত ধলই বিওপি দখলের যুদ্ধ উল্লেখযোগ্য। ১৯৭১ সালের ২৭-২৮ অক্টোবর মুক্তিবাহিনী ও মিত্রবাহিনী ধলই বিওপি দখলের জন্য যুদ্ধ শুরু করে। পাঁচ দিনের তুমুল যুদ্ধের পর ধলই বিওপি মুক্তিবাহিনীর দখলে আসে। এখানে ছিল পাকিস্তান সেনাবাহিনীর শক্তিশালী একটি ঘাঁটি। দুই কোম্পানি ৩০ ফ্রন্টিয়ার ফোর্স রেজিমেন্ট এবং রাজাকার ও টসি ব্যাটালিয়নের দুই কোম্পানি। সব মিলে প্রায় এক ব্যাটালিয়ন শক্তি। ২৭ অক্টোবর সন্ধ্যার পরপরই মুক্তিবাহিনীর কয়েকটি দল সীমান্তের ওপার থেকে আক্রমণস্থলে রওনা হয়। নির্ধারিত সময়ে আক্রমণ শুরুর মুহূর্তে মুক্তিবাহিনীর একটি দলকে পাকিস্তানি সেনারা আগে আক্রমণ করে। তাদের আক্রমণের তীব্রতা এত বেশি ছিল যে, এতে মুক্তিযোদ্ধাদের অগ্রযাত্রা থেমে যায়। বেশ কয়েকজন মুক্তিযোদ্ধা গুরুতর আহত হন। উঁচু টিলার ওপরে ছিল পাকিস্তান সেনাবাহিনীর একটি এলএমজি পোস্ট। সেখান থেকে নিখুঁত নিশানায় গুলি বর্ষিত হচ্ছিল। এতে মুক্তিবাহিনীর হতাহতের সংখ্যা ক্রমেই বাড়ছিল।  মুক্তিযোদ্ধাদের একটি দল ওই এলএমজি পোস্ট ধ্বংসের চেষ্টা করে ব্যর্থ হয়। তখন তা ধ্বংসের দায়িত্ব পড়ে লেফটেন্যান্ট কাইয়ুমের নেতৃত্বাধীন মুক্তিবাহিনীর দলের ওপর। এই দলে ছিলেন অসীম সাহসী হামিদুর রহমান, আবদুল ওয়াহিদসহ কয়েকজন। তাঁরা যান ওই এলএমজি পোস্ট ধ্বংস করার জন্য। কিন্তু তাঁরাও তীব্র গুলিবৃষ্টির মুখে পড়েন। তখন তাঁদেরও অগ্রযাত্রা থেমে যায়। একপর্যায়ে বীরশ্রেষ্ঠ হামিদুর রহমান একাই সেদিকে এগিয়ে যান আর তাঁর কয়েকজন সহযোদ্ধা কভারিং ফায়ার করতে থাকেন। হামিদুর রহমান ওই এলএমজি পোস্ট ধ্বংস করতে সক্ষম হন। সে যুদ্ধে হামিদুর রহমানের সহযোদ্ধা ছিলেন আবদুল ওয়াহিদসহ কয়েকজন। একপর্যায়ে তাঁরা বুঝতে পারেন, পাকিস্তানি সেনাদের গুলির আওতার মধ্যে পড়ে গেছেন তাঁরা। নিশ্চিত মৃত্যুর মুখোমুখি। তখন হামিদুর রহমান তাঁদের বলেছিলেন, ‘আমি পাকিস্তানি সেনাদের মোকাবিলা করছি, তোমরা যে যেভাবে পারো, নিরাপদ স্থানে সরে যাও।’ আবদুল ওয়াহিদ হামিদুর রহমানকে সঙ্গে নিয়েই নিরাপদ স্থানে যাওয়ার চেষ্টা করেন। কিন্তু হামিদুর রহমান তাঁর কথা শোনেননি। এ যুদ্ধে হামিদুর রহমান শহীদ হন।    পুরস্কার ও সম্মাননা   বীর প্রতীক   পাদটীকা      তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ইতালীয় ভাষা সান মারিনোর সরকারী ভাষা। এখানকার প্রায় সব লোক ইতালীয় ভাষাতে কথা বলেন। তবে ৮০% লোক ইতালীয় ভাষার একটি স্থানীয় উপভাষাতে কথা বলেন, যার নাম এমিলিয়ানো-রোমাইনোলো। অনেক সান মারিনীয়রা তাদের দ্বিতীয় ভাষা হিসেবে ইংরেজি ভাষায় কথা বলে এবং তৃতীয় ভাষা হিসেবে ফরাসি ভাষায় কথা বলে।  তথ্যসূত্র  বিষয়শ্রেণী:সান মেরিনো বিষয়শ্রেণী:ইউরোপের ভাষা বিষয়শ্রেণী:সান মেরিনোর ভাষা বিষয়শ্রেণী:সান মারিনোর ভাষা
মহসিন খান (জন্ম: ১৫ জুলাই ১৯৯৮) হলেন একজন ভারতীয় ক্রিকেটার। তিনি ২০১৭-১৮ মৌসুমে  উত্তরপ্রদেশের হয়ে ১০ জানুয়ারী ২০১৮-এ জোনাল টি-টোয়েন্টি লিগে খেলার মাধ্যমে টি-টোয়েন্টি ক্রিকেটে আত্মপ্রকাশ করেন। ২০১৮ সালের জানুয়ারিতে অনুষ্ঠিতব্য ২০১৮ মৌসুমের আইপিএল নিলামে মুম্বাই ইন্ডিয়ান্স তাকে কিনে নিয়েছিল। ৭ ফেব্রুয়ারি ২০১৮-এ তিনি ২০১৮-১৮ মৌসুমে বিজয় হাজারে ট্রফিতে উত্তরপ্রদেশের হয়ে  তিনি লিস্ট এ ক্রিকেটে আত্মপ্রকাশ করেন। ২০১৯-২০ রঞ্জি ট্রফিতে তিনি ২৭ জানুয়ারী ২০২০-এ উত্তরপ্রদেশের হয়ে প্রথম-শ্রেণীর ক্রিকেটে আত্মপ্রকাশ করেন।  ২০২২ সালের ফেব্রুয়ারিতে অনুষ্ঠিতব্য ২০২২ সালের ইন্ডিয়ান প্রিমিয়ার লিগ টুর্নামেন্টের নিলামে লখনউ সুপার জায়ান্টস তাকে কিনে নিয়েছিল।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:উত্তরপ্রদেশের ক্রিকেটার বিষয়শ্রেণী:লখনউ সুপার জায়ান্টসের ক্রিকেটার
পাথুনি বা সেলেরি (, Apium graveolens) অ্যাপিয়েসিয়া পরিবারের এক ভ্যারাইটির জলাভূমির উদ্ভিদ। অনাদিকাল থেকেই শাক-সবজি হিসেবে এর চাষ হয়ে থাকে। চাষের অবস্থান ও কাল্টিভারের উপর নির্ভর করে পাথুনির পাতা, ডাঁটি ও মাটির নিচের অংশ রান্নায় ব্যবহার করা হয়। বঙ্গ অঞ্চলে পাথুনির মাটির নিচের অংশ কম ব্যবহৃত হলেও, চৈনিক ও অন্যান্য পূর্ব এশীয় খাবার তৈরিতে পাথুনির পাতা ও ডাঁটি শাক হিসেবে ব্যবহৃত হয় বলে পাথুনিকে সচরাচর পাথুনি শাক বলে উল্লেখ করা হয়।  পাথুনির বীজ মশলা হিসেবে ব্যবহার করা হয়; এর নির্যাস ঔষধ তৈরিতেও ব্যবহৃত হয়।   তথ্যসূত্র   বিষয়শ্রেণী:শাক বিষয়শ্রেণী:ঔষধি উদ্ভিদ বিষয়শ্রেণী:মসলা বিষয়শ্রেণী:ডাঁটা সবজি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
'''বাংলাদেশের রাজশাহী বিভাগের নওগাঁ জেলার একটি রেলওয়ে স্টেশন।  ইতিহাস  পরিষেবা সাহাগোলা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: একতা এক্সপ্রেস দ্রুতযান এক্সপ্রেস পঞ্চগড় এক্সপ্রেস লালমনি এক্সপ্রেস রংপুর এক্সপ্রেস   রূপসা এক্সপ্রেস সীমান্ত এক্সপ্রেস বরেন্দ্র এক্সপ্রেস তিতুমীর এক্সপ্রেস নীলসাগর এক্সপ্রেস কুড়িগ্রাম এক্সপ্রেস রকেট এক্সপ্রেস উত্তরা এক্সপ্রেস ও লোকাল ট্রেন।  তথ্যসূত্র  বিষয়শ্রেণী:নওগাঁ জেলার রেলওয়ে স্টেশন
কান্ত নালাওয়াদে মহারাষ্ট্র বিধান পরিষদের সদস্য এবং ভারতীয় জনতা পার্টির সদস্য ছিলেন। http://www.indianexpress.com/news/baramati-bjp-fields-mla-against-sule/442872 Baramati: BJP fields MLA against Sule তিনি দলের রাজ্য ইউনিটের সহ-সভাপতি এবং জাতীয় কার্যনির্বাহী কমিটির সদস্য।  তিনি একটি পার্টি কর্মী হিসেবে ভারতীয় জনসংঘে তার স্বামী জয়সিংরাও নালওয়াদের সাথে কর্মজীবন শুরু করেন এবং ২০০০ সালে বিজেপির জাতীয় সম্পাদক হন। তিনি সাতারার আড়ালে গ্রামের কৃষক পরিবার থেকে এসেছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের রাজনীতিতে নারী বিষয়শ্রেণী:মারাঠি রাজনীতিবিদ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ
থাম্ব|রাজকুমার সিংহ রাজকুমার সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ বিহার বিধানসভা নির্বাচনে লোক জনশক্তি পার্টির সদস্য হিসাবে মাটিহানী বিধানসভা কেন্দ্র থেকে জিতেছিলেন। https://www.news18.com/bihar-assembly-elections-2020/raj-kumar-singh-matihani-candidate-s04a144c02/   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:লোক জনশক্তি পার্টির রাজনীতিবিদ বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:বেগুসরাই জেলার ব্যক্তি
thumb|right|250px|সেরম্যাট, সুইস আল্পস এবং বর্নার গ্লেসিয়ার-এর মিলনস্থলে গঠিত আনুভূমিক হিমবাহ।   হিমবিদ্যা (ইংরেজিতে: Glaciology) হল হিমবাহ সম্পর্কিত বৈজ্ঞানিক গবেষণা বা অধ্যয়ন। প্রকৃতিতে হিমবাহ বা তুষারপাত সম্পর্কিত ঘটনাবলি হিমবিদ্যায় আলোচিত হয়। হিমবিদ্যা ভূবিদ্যার অন্তর্গত একটি শাখা। এর সাথে ভূপদার্থবিদ্যা, ভূগোল, ভৌতিক ভূগোল, জলবায়ুবিদ্যা, আবহাওয়াবিজ্ঞান, পানিবিদ্যা, জীববিজ্ঞান এবং বাস্তসংস্থানবিদ্যা জড়িত। মানুষের উপর হিমবাহের প্রভাব নিয়ে আলোচিত হয় নৃবিজ্ঞান ও মানব-ভূবিদ্যায়। চাঁদ, মঙ্গলগ্রহ এবং ইউরোপাতে পানি বা বরফের আবিষ্কার হিমবিদ্যার অধীন একটি নতুন শাখার উন্মোচন করেছে যাতে পৃথিবীর বাহিরে গ্রহ-উপগ্রহের তুষারপ্রবাহ, তুষারপাত বা হিমবাহ ইত্যাদি বিষয়াবলি আলোচিত হয়। এর নাম "নভোহিমবিজ্ঞান" (ইংরেজিতে 'অ্যাস্ট্রোগ্ল্যাসিওলোজি' Astroglaciology)।  বিবরণ হিমবিদ্যায় পৃথিবীর হিমবাহসমূহের ইতিহাস, পুনর্গঠন ইত্যাদি আলোচিত হয়। হিমবিদ হলেন হিমবিদ্যার গবেষক। মেরু অঞ্চলে গবেষণার অন্যতম প্রধান বিষয় হল হিমবিদ্যা। হিম বা হিমবাহ হল দীর্ঘসময় তুষারপাতের ফলে গঠিত বিস্তৃত আকারের বরফখন্ড। অনেক সময় এধরনের বরফখন্ড বিশাল এলাকা জুড়ে গঠিত হয়। এসব বরফখন্ড প্রায়ই উচ্চপর্বতগাত্র থেকে ধীরে ধীরে নিচের দিকে পতিত হয়। আবার মহাদেশীয় হিমবাহের ক্ষেত্রে এধরনের বিস্তৃত বরফখন্ড গঠিত হওয়ার স্থান থেকে ধীরে ধীরে চারদিকে ছড়িয়ে পড়ে।  হিমবিদ্যা প্রধান দুইটি ভাগে বিভক্ত: আলপাইন হিমবিদ্যা এবং মহাদেশীয় হিমবিদ্যা। আলপাইন হিমবিদ্যায় আলোচিত হয় উপত্যকা অঞ্চলে নদীর পানিপ্রবাহ ঠান্ডার কারণে জমে বরফখন্ডে পরিণত হওয়া। অপরদিকে মহাদেশীয় হিমবিদ্যায় বিস্তৃত অঞ্চল জুড়ে বরফখন্ডের গঠন পর্যালোচিত হয়, এধরনের বরফখন্ডের গঠন উত্তর মেরু অঞ্চলে প্রধান্ত দেখা যায়।   আলপাইন - পর্বতগাত্র থেকে উপত্যকায় তুষার পতিত হয় এবং জমাট বরফে পরিণত হয়। এধরনের বরফখন্ড উপত্যকার সমতল থেকে নিম্ন উচ্চতাবিশিষ্ট ভূমির দিকে পড়তে থাকে। আলপাইন বরফখন্ডগুলো সাধারণত উচু-নিচু এবং অমসৃণ পৃষ্ঠ সম্পন্ন হয়।  মহাদেশীয় – মহাদেশীয় বরফখন্ড অধিক উচ্চতাবিশিষ্ট অঞ্চলে গঠিত হয়। অধিকাংশ সময়ই এধরনের বরফখন্ড হাজার হাজার বর্গকিলোমিটার জুড়ে বিস্তৃত থাকে এবং তাদের গভীরতাও কয়েকশ থেকে কয়েক হাজার মিটারবিশিষ্ট হয়ে থাকে। মহাদেশীয় বরফখন্ডগুলো সাধারণত মসৃণ পৃষ্ঠসম্পন্ন হয়।  তথ্যসূত্র  আরো পড়ুন Benn, Douglas I. and David J. A. Evans. Glaciers and Glaciation. London; Arnold, 1998.  Greve, Ralf and Heinz Blatter. Dynamics of Ice Sheets and Glaciers. Berlin etc.; Springer, 2009.  Hambrey, Michael and Jürg Alean. Glaciers. 2nd ed. Cambridge and New York; Cambridge University Press, 2004.  Hooke, Roger LeB. Principles of Glacier Mechanics. 2nd ed. Cambridge and New York; Cambridge University Press, 2005.  Paterson, W. Stanley B. The Physics of Glaciers. 3rd ed. Oxford etc.; Pergamon Press, 1994.  van der Veen, Cornelis J. Fundamentals of Glacier Dynamics. Rotterdam; A. A. Balkema, 1999.   বহিঃসংযোগ  International Glaciological Society (IGS) International Association of Cryospheric Sciences (IACS) Snow, Ice, and Permafrost Group, University of Alaska Fairbanks Arctic and Alpine Research Group, University of Alberta Glaciers online  বিষয়শ্রেণী:প্রাকৃতিক ভূগোল বিষয়শ্রেণী:হিমবিজ্ঞান
এই নিবন্ধে বাংলাদেশের সপ্তম রাষ্ট্রপতি (১৯৭৭-১৯৮১) জিয়াউর রহমান এর নামানুসারে তৈরি জিনিসের একটি তালিকা করা হলো। এই তালিকায় প্রস্তাবিত নাম পরিবর্তনও অন্তর্ভুক্ত।  ভবন শাহজালাল আন্তর্জাতিক বিমানবন্দর (পূর্বে  জিয়া আন্তর্জাতিক বিমানবন্দর নামে পরিচিত ছিল)। জিয়া স্মৃতি জাদুঘর চট্টগ্রামে ঢাকা বিশ্ববিদ্যালয় এ মুক্তিযোদ্ধা জিয়াউর রহমান হল রাজশাহী বিশ্ববিদ্যালয় এ শহীদ জিয়াউর রহমান হল ইসলামী বিশ্ববিদ্যালয়, বাংলাদেশ এর শহীদ জিয়াউর রহমান হল রাজশাহী প্রকৌশল ও প্রযুক্তি বিশ্ববিদ্যালয় এর শহীদ রাষ্ট্রপতি জিয়াউর রহমান হল  শহীদ জিয়াউর রহমান মেডিকেল কলেজ  জিয়া হল, শিববাড়ি মোড়, খুলনা  শিক্ষাপ্রতিষ্ঠান বিশ্ববিদ্যালয়  শহীদ জিয়াউর রহমান বিশ্ববিদ্যালয় বরিশাল; বর্তমানে, বরিশাল বিশ্ববিদ্যালয় মহাবিদ্যালয়  বগুড়ায় শহীদ জিয়াউর রহমান মেডিকেল কলেজ  দিনাজপুর জেলার শহীদ জিয়াউর রহমান কলেজ  শহীদ জিয়াউর রহমান ডিগ্রি কলেজ পঞ্চগড়  বরিশাল জেলার শহীদ জিয়াউর রহমান ডিগ্রি কলেজ  ঢাকা জেলার শহীদ রাষ্ট্রপতি জিয়াউর রহমান কলেজ  চট্টগ্রাম জেলা কে সি শহীদ জিয়াউর রহমান ডিগ্রি কলেজ  জামালপুর জেলার শহীদ জিয়াউর রহমান ডিগ্রি কলেজ  মহেশ্বরপাশা শহীদ জিয়া মহাবিদ্যালয়,খুলনা  সরকারি জিয়া মহিলা কলেজ, ফেনী  রাস্তা ঢাকায় বীর উত্তম জিয়াউর রহমান সড়ক শিকাগোতে জিয়াউর রহমান ওয়ে  তুরস্কের রাজধানী আঙ্কারা শহরের প্রধানতম সড়কের নাম - শহীদ প্রেসিডেন্ট জিয়াউর  রহমান মহাসড়ক কুষ্টিয়া জেলার মিরপুর উপজেলায় জিয়া সড়ক, 'জিয়া রোড' নামেই অধিক পরিচিত।  পার্ক   শহীদ জিয়া শিশু পার্ক, ঢাকা, শাহাবাগ, ঢাকা  জিয়া উদ্যান, ঢাকা  চট্টগ্রাম জেলা জিয়া পার্ক  শহীদ জিয়া শিশু পার্ক, রাজশাহী, নওদাপাড়া, রাজশাহী।  শহীদ রাষ্ট্রপতি জিয়াউর রহমান শিশু পার্ক, কুষ্টিয়া  সংগঠন  জিয়া সাংস্কৃতিক সংগঠন (জিসাস) জিয়া সাইবার ফোর্স  আরও দেখুন  খালেদা জিয়ার নামানুসারে জিনিসের তালিকা  শেখ মুজিবুর রহমানের নামানুসারে জিনিসের তালিকা  তথ্যসূত্র  বিষয়শ্রেণী:জিয়াউর রহমানের স্মারক বিষয়শ্রেণী:রাজনীতিবিদদের নামানুসারে জিনিসের তালিকা
রেড হাউস জাদুঘর যুক্তরাজ্যের পশ্চিম ইয়র্কশায়ারের গোমার্সেলে অবস্থিত একটি ঐতিহাসিক বাড়ি এবং জাদুঘর। ১৯৬০ সালে নির্মিত ভবনটি জর্জিয় যুগে সংস্কার করা হয়েছিল। জাদুঘরটি ২০১৬ সালের শেষের দিকে বন্ধ হওয়ার পর ইংল্যান্ডের কেরক্লিজ, পশ্চিম ইয়র্কশায়ারের গমেরসালে দ্বিতীয় গ্রেড * তালিকাভুক্ত ভবন হিসাবে সংরক্ষিত রয়েছে।  ইতিহাস রেড হাউস ১৬৬০ সালে উইলিয়াম টেইলর কর্তৃক নির্মিত হয়েছিল, এবং ১৯২০ সাল পর্যন্ত এটি টেলর পরিবারের মালিকানাধীন ছিলো। এই জাদুঘরের বৃহত সংখ্যক বিখ্যাত দর্শনার্থী ছিলো। তাদের মধ্যে ছিলেন ব্যাংকার এবং উল বণিক চার্লট ব্রোন্টে, যিনি যিহোশূয় টেইলরের কন্যা মেরি টেইলরের সাথে রো হেডে একজন ছাত্র ছিলেন। চার্লট ব্রোন্টে তার শার্লি উপন্যাসে এই পরিবার এবং বাড়ির উল্লেখ করেছেন।  রেড হাউস, এছাড়াও জন ওয়েসলি এবং চার্লস ওয়েসলি কর্তৃক নিয়মিত পরিদর্শিত হতো। জন টেইলরের বন্ধু এবং উইলিয়াম টেইলরের বড়-পৌত্র ​​ছিল মেথডিস্ট প্রচারক।  তথ্যসূত্র  বহিঃসংযোগ   রেড হাউস যাদুঘর  - ক্রিকলেস কাউন্সিল  রেড হাউস যাদুঘর - হ্যান্টসওয়েব  বিষয়শ্রেণী:১৬৬০-এ সম্পন্ন বাড়ি বিষয়শ্রেণী:১৬৬০-এ ইংল্যান্ডে প্রতিষ্ঠিত বিষয়শ্রেণী:Country houses in West Yorkshire বিষয়শ্রেণী:পশ্চিম ইয়র্কশায়ারের জাদুঘর বিষয়শ্রেণী:ইংল্যান্ডের সাহিত্য জাদুঘর
হিতোশি সুগাইপদকের পরিসংখ্যানপ্রতিনিধিত্ব করেন  সংযোগ=|alt=|সীমানা|23x23পিক্সেল জাপান পুরুষদের জুডোবিশ্ব চ্যাম্পিয়নশিপসংযোগ=|16x16পিক্সেল|সোনা - প্রথম স্থান ১৯৮৫ সিউল  -৯৫ কেজিসংযোগ=|16x16পিক্সেল|সোনা - প্রথম স্থান ১৯৮৭ ইসেন  -৯৫ কেজিএশিয়ান গেমসসংযোগ=|16x16পিক্সেল|রূপা - দ্বিতীয় স্থান ১৯৮৬ সিউল  -৯৫ কেজি  একজন জাপানি জুডো খেলোয়াড়।  ১২ বছর বয়স থেকেই তিনি জুডো খেলা শুরু করেন।  তিনি ১৯৮৫ ও ১৯৮৭ সালে পরপর দুটি বিশ্ব জুডো চ্যাম্পিয়নশিপে স্বর্ণপদক লাভ করেন।  সুগাই পরবর্তীতে ১৯৮৮ সালে সিউলে অনুষ্ঠিত গ্রীষ্মকালীন অলিম্পিকে অংশ নেন কিন্তু প্রথম রাউন্ডেই ফ্রান্সের স্টিফেন ট্রাইন্যুর কাছে পরাজিত হন।   তথ্যসূত্র    বহিঃসংযোগ   জুডোইনসাইড.কম  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৬ এশিয়ান গেমসের পদক বিজয়ী বিষয়শ্রেণী:২১শ শতাব্দীর জাপানি ব্যক্তি
thumb|বারামকেহ ক্যাম্পাস, দামেস্কে ড. আদেলাবু ও আবু খলীলের সঙ্গে তাঁর পিএইচডি থিসিস  শওকী আবু খলীল (, ১৯৪১–২০১০) ছিলেন সিরিয়াভিত্তিক একজন ফিলিস্তিনি লেখক ও গবেষক। তাঁর লেখা গ্রন্থগুলোর মধ্যে সবচেয়ে প্রসিদ্ধ হলো আল-ইসলাম ফি কফাস আল-ইত্তিহাম।  শওকী মোহাম্মদ আবু খলীল ১৯৪১ সালে বৈসান শহরে জন্মগ্রহণ করেন। তিনি দামেস্ক বিশ্ববিদ্যালয়র কলা অনুষদের ইতিহাস বিভাগ থেকে ১৯৬৫ সালে স্নাতক ডিগ্রি অর্জন করেন। এরপর তিনি আজারবাইজান গিয়ে স্নাতকোত্তর গবেষণার জন্য সেখানকার বিজ্ঞান একাডেমি থেকে ইতিহাসে পিএইচডি ডিগ্রি লাভ করেন।লেখকের জীবনী  thumb|১৯৯৩ সালে দামেস্কে আন্তর্জাতিক শিক্ষার্থীদের সঙ্গে আবু খলীল (ডানে চতুর্থ), সঙ্গে রয়েছেন শেখ ড. মুহাম্মদ আব্দুল-লতীফ সালিহ আল-ফারফুর ও নাইজেরিয়ান গবেষক ড. আব্দুল-ফাত্তাহ আদেলাবু  দেশে ফিরে তিনি বিভিন্ন সিরিয়ান প্রদেশের মাধ্যমিক বিদ্যালয়ে ইতিহাস শিক্ষক হিসেবে কাজ করেন। এ সময় তিনি অনেক শিক্ষার্থীকে পাঠদান করেন, যাদের মধ্যে ছিলেন ব্রিটিশ-নাইজেরিয়ান মুসলিম পণ্ডিত ড. আব্দুল-ফাত্তাহ আদেলাবু।দামেস্ক বিশ্ববিদ্যালয়ে শেখ আদেলাবুর শিক্ষকবৃন্দ  পরে তিনি প্রশাসনিক দায়িত্বেও নিয়োজিত হন। ১৯৮৬ থেকে ১৯৮৮ সাল পর্যন্ত তিনি শেখ আহমদ কাফতারো কমপ্লেক্সের অধীন দামেস্ক শাখার ইসলামিক প্রিচিং অনুষদে ইসলামি সভ্যতা ও প্রাচ্যবিদ্যা বিষয়ে অধ্যাপনা করেন। এরপর তিনি দামেস্ক বিশ্ববিদ্যালয়ের ইসলামী দাওয়াহ কলেজ এবং শরিয়াহ কলেজে ইতিহাস পড়ান। ১৯৮৮ থেকে ১৯৯৭ সাল পর্যন্ত তিনি শরিয়াহ অনুষদের প্রভাষক হিসেবে দায়িত্ব পালন করেন।  ১৯৯২ থেকে ১৯৯৭ সাল পর্যন্ত তিনি দামেস্কে অবস্থিত ইউনিভার্সিটি অব ইসলামিক অ্যান্ড অ্যারাব সায়েন্সেস-এর মহাসচিব হিসেবে দায়িত্ব পালন করেন।আফ্রিকান মুসলিম পোর্টালদার আল-ফিকর  তিনি ১৯৯১ সাল থেকে মৃত্যুর আগ পর্যন্ত দার আল-ফিকর প্রকাশনায় প্রধান সম্পাদক হিসেবে কর্মরত ছিলেন। এখান থেকেই তাঁর অধিকাংশ সাম্প্রতিক গ্রন্থ প্রকাশিত হয়। একইসঙ্গে তিনি আল-ফাতেহ ইসলামি সোসাইটি ইনস্টিটিউটের ইতিহাস ও সভ্যতা বিভাগের প্রধান এবং ২০০০ সাল থেকে মৃত্যুর আগ পর্যন্ত সেখানে ইতিহাসের অধ্যাপক হিসেবে কর্মরত ছিলেন।  তিনি দামেস্কে অবস্থিত দার আল-ফিকর প্রকাশনায় ব্যবস্থাপনা সম্পাদক হিসেবেও দায়িত্ব পালন করেন।দার আল-ফিকর  তথ্যসূত্র  বিষয়শ্রেণী:২০১০-এ মৃত্যু বিষয়শ্রেণী:১৯৪১-এ জন্ম বিষয়শ্রেণী:ফিলিস্তিনি পুরুষ লেখক
লিডস গ্র্যান্ড মসজিদ (এলজিএম) হলো নিয়মিত ১২০০ মুসুল্লি একত্রে নামাজ আদায় করতে পারে এমন লিডসের একটি মসজিদ।The Times, 24 August 2002  "At your service" by Daniel Crewe এটি যুক্তরাজ্যের ৯ উডসলে রোড, হাইড পার্ক, লিডস, এলএস৬ ১এসএন ওয়েস্ট ইয়র্কশায়ারে অবস্থিত। মসজিদে পুরুষ ও মহিলা উভয় উপাসকদের জন্য সুবিধাসহ একটি বিচিত্র এবং মিশ্র জাতিগত জামাত রয়েছে। জুমার নামাজের খুতবা আরবির পাশাপাশি ইংরেজিতেও দেওয়া হয়।  মসজিদটির ইমাম হলেন শেখ ড. মোহাম্মদ তাহের এবং আবাসিক ইসলামী পণ্ডিত হলেন শেখ আবদুল্লাহ আল জুদাই'।  এটি লিডসের প্রথম মুসলিম স্কাউট গ্রুপের আবাস। ২০০৬ সালে ১৫ জন স্কাউট নিয়ে এটি চালু হয়।   নির্মাণ  মসজিদটি মূলত ডেরেক ওয়াকার কর্তৃক ডিজাইনকৃত সেক্রেড হার্ট চার্চ ছিল যা ১৯৬৫ সালে সম্পূর্ণ হয় এবং এটি ১৯৬০-এর দশকে নির্মিত সবচেয়ে আকর্ষণীয় চার্চগুলোর একটি। এটি ১৯৯৩ সালে বন্ধ করে বিক্রি করে দেওয়া হয় এবং ১৯৯৪ সালে সংযুক্ত আরব আমিরাতের আবুধাবির সাইফ বিন মুহাম্মাদ আল-নিহায়ান এর অর্থায়নে রূপান্তরিত হয়। গির্জাটি সপ্তাহের দিনগুলোতে ব্যবহৃত একটি ছোট প্রার্থনা কক্ষে রূপান্তরিত হয় এবং মূল কক্ষের পিছন দিকে মহিলাদের জন্য একটি গ্যালারি তৈরি করা হয়। এর দাগযুক্ত কাঁচের জানালা ও সুস্পষ্ট খ্রিস্টীয় প্রতীকগুলো সরিয়ে ফেলা হয় এবং ওজুখানা স্থাপিত হয়।  প্রধান কক্ষে বিশাল ফাঁকা জায়গা রয়েছে যা মানব প্রতিধ্বনি সংক্রান্ত পরীক্ষার-নিরীক্ষার কাজে ব্যবহৃত হয়।  ২০১৩ সালে একটি অস্বাভাবিক ঝড় ছাদের কিছু অংশ উড়িয়ে নিয়ে যায়, ফলে বৃষ্টির কারণে ব্যাপক ক্ষতি হয়।   বৈশিষ্ট্য  thumb|right|প্রধান কক্ষ  মসজিদটিতে পুরুষ এবং মহিলা উভয়ের জন্য প্রার্থনা কক্ষ রয়েছে। এছাড়া এটিতে বক্তৃতা কক্ষ, একাধিক কাজের জন্য ব্যবহৃত বেসমেন্ট, গ্রন্থাগার ও খাদ্য পরিবেশনের জন্য রান্নাঘর রয়েছে। মসজিদের চারপাশ উদ্যান দ্বারা বেষ্টিত এবং ২০ টি গাড়ি রাখার জায়গা রয়েছে। সংযুক্ত বাড়ির ভাড়া মসজিদটির আয়ের একটি উৎস।   চিত্রশালা    আরও দেখুন   যুক্তরাজ্যে ইসলাম  যুক্তরাজ্যের মসজিদের তালিকা  বার্মিংহাম কেন্দ্রীয় মসজিদ  মদিনা মসজিদ (শেফিল্ড)  শেফিল্ড   তথ্যসূত্র    বহিঃসংযোগ    প্রাতিষ্ঠানিক ওয়েবসাইট   বিষয়শ্রেণী:ইংল্যান্ডের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইউরোপের গীর্জা থেকে রূপান্তরিত মসজিদ
জাতীয় ইঞ্জিনিয়ারিং সার্ভিস পাকিস্তান  ,    সংক্ষিপ্ত নাম নেসপাক), পাকিস্তানি বহুজাতিক কোম্পানি, পরামর্শ, নির্মাণ বিশ্বব্যাপী পরিচালনার পরিষেবা করে থাকে।  এটি আফ্রিকা ও এশিয়ার বৃহত্তম ইঞ্জিনিয়ারিং পরামর্শদাতা সংস্থা।  প্রধান কার্যালয় লাহোরে অবস্থিত যার শাখা অফিস রিয়াদ, মাস্কট, তেহরান, কাবুল, দোহা এবং লন্ডনে রয়েছে।   ২০১৬ সালের মধ্যে, নেপাককে ৩,৬৪২ টি প্রকল্প পরিচালনার জন্য চুক্তি করা হয়েছে, যার মধ্যে ৩,১১ টি দেশী এবং ৫২৬ টি বিদেশী প্রকল্পের প্রকল্পের মোট ব্যয় ২৪৩ বিলিয়ন ডলার  ।এই প্রকল্পগুলির মধ্যে রয়েছে ১.৬৫ বিলিয়ন লাহোর মেট্রো,  ৪ বিলিয়ন নীলম-ঝিলাম প্রকল্প, ৮০০ মিলিয়ন ডলার নিউ ইসলামাবাদ বিমানবন্দর, সালালাহ বিমানবন্দরের ৮৯৩ মিলিয়ন ডলার এবং ৫০০ মিলিয়ন ফারাহ নদী বাঁধ প্রকল্প  ।  নেসপাক পশ্চিম সৌদি আরবের ১২৮ মিলিয়ন ১৫ টি ছোট বাঁধ প্রকল্প  এবং নাইজেরিয়ার ওবুদু বাঁধ প্রকল্পের তদারকিও পরিচালনা করছে।   তথ্যসূত্র  বিষয়শ্রেণী:পাকিস্তান কোম্পানি টেমপ্লেট বিষয়শ্রেণী:পাকিস্তানের সরকারি মালিকানাধীন কোম্পানি বিষয়শ্রেণী:পাকিস্তানের কেন্দ্রীয় বিভাগ ও সংস্থা বিষয়শ্রেণী:১৯৭৩-এ পাকিস্তানে প্রতিষ্ঠিত
আরন মিডিয়া ওয়ার্কস হলো নারা রোহিত, শ্রী বিষ্ণু ও কৃষ্ণ বিজয় দ্বারা প্রতিষ্ঠিত, হায়দ্রাবাদে অবস্থিত একটি চলচ্চিত্র প্রযোজনা সংস্থা।    প্রযোজিত চলচ্চিত্র  সংখ্যা বছর চলচ্চিত্র ভাষা অভিনয়ে  পরিচালক টিকা  ১ ২০১৫ অসুরতেলুগু নারা রোহিত, প্রিয়া ব্যানার্জী কৃষ্ণ বিজয় দেবাস মিডিয়া অ্যান্ড এন্টারটেইনমেন্ট এবং কুশল সিনেমার সাথে যৌথ প্রযোজনা ২ ২০১৬ অ্যাপাতলো ওকাদুন্দেভাডু  নারা রোহিত, শ্রী বিষ্ণু, তনয়া হোপ সাগর কে চন্দ্র ৩ ২০১৭ কথালো রাজকুমারী নারা রোহিত নাগা শৌর্য শ্রীনিবাস অবসারলা মহেশ সুরপানেনি আরোহী সিনেমা-এর সহ-প্রযোজনায়  ৪ ২০১৮ নিদি নদী ওকে কথা শ্রী বিষ্ণু, সাতনা তিতাস উদুগুলা ভেনু   তথ্যসূত্র    বহিঃসংযোগ    আরন মিডিয়া ফেসবুকে কাজ করে  বিষয়শ্রেণী:ভারতের হায়দ্রাবাদ ভিত্তিক চলচ্চিত্র প্রযোজনা কোম্পানি
মোহাম্মদ আব্বাস ওয়ানি (জন্ম: ১৫ মার্চ ১৯৬৫) জম্মু ও কাশ্মীরের একজন ভারতীয় রাজনীতিবিদ এবং ক্রীড়াবিদ। তিনি বারামুল্লা জেলার গুলমার্গ বিধানসভা কেন্দ্রের বিধায়ক ছিলেন। তিনি জম্মু ও কাশ্মীরের শীতকালীন গেমস অ্যাসোসিয়েশনের সভাপতি হিসেবে দায়িত্ব পালন করেছিলেন। তিনি ২০২২ সালের বেইজিংয়ে ভারতের শীতকালীন অলিম্পিক দলের টিম ম্যানেজার ছিলেন। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  ওয়ানি জম্মু ও কাশ্মীরের বারামুল্লা জেলার টাংমার্গের চান্ডিলোরা থেকে এসেছেন। তিনি প্রয়াত মোহাম্মদ আকবর ওয়ানির ছেলে। তিনি একজন উৎসাহী ক্রীড়াবিদ যিনি ছোটবেলা থেকেই স্কিইংয়ে পারদর্শী ছিলেন। পরবর্তীতে জম্মু ও কাশ্মীরে শীতকালীন ক্রীড়া প্রচারে নিজেকে উৎসর্গ করেন।   কর্মজীবন  ওয়ানি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে গুলমার্গ বিধানসভা কেন্দ্র থেকে জয়ী হন। তিনি ২২,৯৫৭ ভোট পেয়ে তার নিকটতম প্রতিদ্বন্দ্বী জেকেডিপিএন-এর গুলাম হাসান মীরকে ২,৮১১ ভোটের ব্যবধানে পরাজিত করেন।  তিনি বর্তমানে জম্মু ও কাশ্মীরের শীতকালীন গেমস অ্যাসোসিয়েশনের সিইও।   তথ্যসূত্র   বিষয়শ্রেণী:কাশ্মীরি রাজনীতিবিদ বিষয়শ্রেণী:বারমুলা জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি
.এডব্লিউ হল আরুবার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয সংকেত ও ডোমেইন সাফিক্স। এর নিয়ন্ত্রণকারী সংস্থা হল, সেতার।   দ্বিতীয় স্তরের ডোমেইন  নিবন্ধনের জন্য সরাসরি .এডব্লিউ এর জন্য আবেদন গ্রহণ করা হয়। এছাড়া সাবডোমেইনের অধীনেও আবেদন গ্রহণ করা হয়। যেমন ব্যবসায়িক কাজে .com.aw ব্যবহার করা হয়। অধিকাংশ নিবন্ধন প্রক্রিয়া সেতার এর মাধ্যমে করা হয়।   বহিঃসংযোগ   IANA .aw whois information   বিষয়শ্রেণী:কান্ট্রি কোড টপ-লেভেল ডোমেইন  sv:Toppdomän#A